In nomine Verbi incarnati. Notum sit cunctis fidelibus sanctæ Dei æcclesiæ, quod ego Tetburga et filius meus Narduinus donamus Deo et sanctis ejus apostolis Petro et Paulo, ad locum Cluniacum, ubi dunnus Odilo abbas magis videtur prodesse quam preesse, aliquid de nostra hereditate quæ sita est in pago Matisconense, in his villis: in Aciaco, in Aiona, in Dominio, in Itgiaco, totum ad integrum, quantum nobis ibi habere videtur. Facimus hanc donationem pro remedio animarum nostrarum et omnium fidelium christianorum, et in sepultura filii mei Gauceranni. Actum Cluniaco, regnante Heinrico rege, in presentia dunni Rotberti prioris. Si quis contradicere voluerit, nisi cito resipuerit, omnibus maledictionibus subjaceat; et inantea stabilis permaneat. S. Tetburgæ, et filii sui Narduini, qui fecerunt et ipsi firmaverunt. S. item Narduini. S. Gausfredi.